Iskutak maak e ati utaakushiyich Jesus uchischinuhamuwaakan chii naasipeyuuh.
Chii puusuuch utiyuu e chii wii aashuuhahkwaau,
nete Capernaum e chii wii isichimetwaau.
Shaash maak chii ati ukaayuu eshkw ekaa uhchi nachihiikutwaau Jesus.
Chek chii mista yuutiniyuu kaye chii maamihkaahaniyuu.
Nishtu maak neu aschiiyuu tipahiikan chii ishpish pimiskaachenich ekw kaa waapamaatwaau Jesus.
Chii pechi naatikuuch anite utihch e ihtaatwaau nipiihch e pimuhteyich.
Naashch maak chii kushtaachuuch.
Chii itikuuch maak Jesus,
“Ekaawii kushtaachikw,
eukw wesin niya.”
Ekw maak kaa pachishtinaatwaau chechii wiich puusiimikutwaau.
Namui maak pwaaskuu shaash kaa mishikaatwaau nete kaa wii isichimetwaau.